The Purple Plain

:*Iste articlo ye sobre una cinta de cine britanico de cine belico de 1954; ta atros usos, se veiga *'The Purple Plain (desambigación)***.

***The Purple Plain*** (títol orichinal en [[Idioma anglés|anglés]], en [[Idioma aragonés|aragonés]] ***A plana porpora***, estrenada en [[Aragón]] con o titol en [[Idioma castellano|castellano]] de ***Llanura roja***, en aragonés ***Plana roya**') ye una cinta de cine belico de cine britanico estrenada l'anyo 1954, dirichida por Robert Parrish seguntes un guión adaptau por Eric Ambler (basau en a novela *[[The Purple Plain (novela)|The Purple Plain]]*, que heba publicau H. E. Bates l'anyo 1947), con una banda sonora orichinal de John Veale, una dirección de fotografía de Geoffrey Unsworth, una producción cinematografica de John Bryan ta la productora cinematografica *[[Two Cities Films]]* y que conta con un elenco d'o cual en fan parte, entre d'atros actors, Gregory Peck, Win Min Than, Maurice Denham, Lyndon Brook, Brenda De Banzie, Bernard Lee, Anthony Bushell, Josephine Griffin, Ram Gopal, Dorothy Alison, Peter Arne, Jack McNaughton, Lane Meddick y Harold Siddons.

*Bill Forrester* ye un piloto d'avions canadiense d'a *[[Royal Canadian Air Force]]* destinau en Birmania mientres a Segunda Guerra Mundial que pilota un *[[De Havilland Mosquito]]*, un cazabombardero biplaza. Ye muit deprimiu, en haber perdiu a su muller, victima d'o *[[Blitz]]*, a campanya de bombardeyos d'a *[[Luftwaffe (Wehrmacht)|Luftwaffe]]* contra ciudaz d'o Reino Uniu, y s'ha convertiu en una persona autodestructiva que fa periglar a vida d'os syos companyeros que, en consecuencia, evitan volar con él. O chefa d'a base encarga a lo medico que redacte un informe valorativo como paso previo ta fer que deixe de volar, y lo medico lo ninvía oir casualidat a visitar un lugarón birmano, a on conoix a *Anna*, una mesacha birmana. Fa amistat con ella y prencipia a visitar-la regularment y li conta que tien deseyos de morir dimpués d'a muerte de su esposa, deseyando morir en combat. Tanimientres, poquet a poquet l'amor naixe entre toz dos y *Anna* aduya a la recuperación de *Bill*. En un vuelo de transporte enta Meiktila, a on sobrevuelan territorio controlau por l'Imperio d'o Chapón, se produz un incendio en o *De Havilland Mosquito* y l'avión caye, con os suyos tres tripulants.*Carrington* ha resultau feriu y no puet caminar, *Blore* creye que han d'asperar un rescate y *Bill* ye lo solo que creye que lis cal caminar enta lo río mas amanau ta poder disposar d'augua y tener mas posibilidaz d'estar rescataus. Finalment, *Bill* s'imposa, construyen unas pariellas ta lo feriu y marchan enta lo río, amostrando-se en o proceso que *Bill' s'ha recuperau d'a suya depresión y que nomás deseya que tornar con *Anna*.

A cinta s'ambienta mientres os [[anyos 1940]] en [[Birmania]] mientres a [[Segunda Guerra Mundial]] y las suyas escenas se filmoron en bellas localizacions en [[Sri Lanka]] y en os *Pinewood Studios* en [[Buckinghamshire]] en o [[Reino Uniu]].

*The Purple Plain* ye una cinta que ha recibiu bellas nominacions, en destacando cuatre nominacons a los [[Premios BAFTA]] ([[Premio BAFTA a lo Millor Actor Britanico|Millor Actor Britanico]], [[Premio BAFTA a la Millor Cinta Britanica|Millor Cinta Britanica]], [[Premio BAFTA a lo Millor Guión Britanico|Millor Guión Britanico]] y [[Premio BAFTA a la Millor Cinta|Millor Cinta]]) en a suya [[8ena edición d'os Premios BAFTA|8<sup>ena</sup> edición]].

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==
*  [https://www.imdb.com/title/tt0047376/ *The Purple Plain''] en Internet Movie Database.